**Proiect**

## DECIZIE NR. 1/2

# Din 24 ianuarie 2020 or. Drochia

Cu privire la corelarea bugetului raional Drochia

pe anul 2020 în conformitate cu Legea bugetului

de stat pe anul 2020

Întru respectarea prevederilor art. 23 alin. (1) din Legea nr. 397/2003 privind finanțele publice locale cu modificările și completările ulterioare, art. 55 pct. (5) din Legea nr. 181/2014 finanțelor publice și responsabilități bugetar-fiscale, ordinul Ministerului Finanțelor nr. 209/2015 cu privire la aprobarea Setului metodologic privind elaborarea, aprobarea și modificarea bugetului, în concordanţă cu art. 4 lit. (c) din Legea bugetului de stat pentru anul 2020 nr. 172/2019, în scopul asigurării ajustării bugetului raional aprobat pe anul 2020, aprobat prin decizia decizia Consiliului raional nr. 7/2 din 20 decembrie 2019 „Cu privire la aprobarea bugetului pe anul 2020 în lectura II”, art. 62, 63, 64 din Legea nr. 100/2017 cu privire la actele normative, art. 43 alin. (1) lit. b), art. 46, 81 alin. (1) din Legea nr. 436/2006 privind administrația publică locală, cu modificările și completările ulterioare, Consiliul raional Drochia **DECIDE:**

**1.** Se corelează bugetul raional pe anul 2020, după cum urmează:

**1.1** Punctul 1 sintagma „Venituri” va avea următorul cuprins: „Bugetul raional se aprobă la venituri în sumă de **220458,2 (doua sute douăzeci milioane patru sute cinzeci și opt mii două sute lei)**”; sintagma„Cheltuieli” în sumăde **217429,9 (două sute șaptesprezece milioane patru sute douăzeci și nouă mii nouă sute lei),** cu un excendent bugetar de **3028,3 mii lei.**

**1.2.** Anexele nr. 1, 2 se expune în redacție nouă, parte integrantă a prezentei decizii.

**2.** Prezenta decizie intră în vigoare la data publicării în Registrul de stat al actelor locale, este data publicării pe site-ul Consiliului raional și se aduce la cunoștința tuturor părților interesante.

**Avizează:**

**Secretarul**

**Consiliului raional Drochia Oxana GRIGORIȚA**

**Notă informativă**

**la proiectul de decizie „Cu privire la corelarea bugetului raional pe anul 2020 în conformitate cu Legea bugetului de stat pe anul 2020”**

***I. Condiţiile ce au impus elaborarea proiectului***

Proiectul deciziei „ Cu privire la corelarea bugetului raional pe anul 2020 în conformitate cu Legea bugetului de stat pe anul 2020” este elaborat de către Direcţia finanţe în temeiul art. 55 alin. (4) al Legii nr. 181/2014 privind finanțele publice și responsabilitățile bugetar fiscale, art.84 din Legea privind finanțele publice locale nr.397/2003 cu modificările ulterioare, care prevăd că autoritatea reprezentativă şi deliberativă în termen de cel mult 30 de zile de la data publicării legii bugetului de stat pe anul respectiv urmează să aducă în concordanţă bugetul aprobat cu prevederile Legii bugetului de stat.

Astfel, conform Legii bugetului de stat pe anul 2020 nr. 172 din 19.12.2019, au fost alocate suplimentar transferuri cu destinaţie specială pentru ramura asistență socială.

***II. Principalele prevederi ale proiectului de decizie***

Proiectul deciziei „ Cu privire la corelarea bugetului raional pe anul 2020 în conformitate cu Legea bugetului de stat pe anul 2020” prevede ajustarea indicatorilor generali atît la partea de venituri cît şi cheltuieli, în legătură cu suplimentarea transferurilor cu destinaţie specială pentru finanţarea asistenței sociale cu **72,8 mii lei**,pe motivul majorării contingentului de beneficiari.

***III. Avizarea şi consultarea publică a proiectului***

În scopul respectării prevederilor Legii nr. 239 din 13 noiembrie 2008 privind transparenţa în procesul decizional, proiectul deciziei a fost plasat pe pagina web a Consiliului raional Drochia www.drochia.md, la directoriul secţiunea „Transparență decizională”.

Proiectul deciziei se prezintă comisiei consultative de specialitate pentru avizare şi se propune Consiliului raional pentru examinare şi adoptare în şedinţă.

Ș**ef al Direcţiei finanţe Irina VIȚA**